kardosdrur/scandi-wiki huggingface dataset:
Marie-Louise Bech Nosch

Marie-Louise Bech Nosch (født Marie-Louise Gregersen 27. januar 1970) er professor ved Københavns Universitet og ekspert i den tværfaglige undersøgelse af forhistoriske tekstiler. Hendes primære forskningsfokus er på dokumentationen af tekstilfremstilling i oldtidens Grækenland, som den fremgår af Linear B-tavlerne; hun har også beskæftiget sig med tværkulturelle studier af tekstiler fra hele det antikke Middelhavsområde og Nærøsten. I 2020 blev hun præsident for Videnskabernes Selskab.

Baggrund og karriere 

Nosch studerede historie ved Université Nancy II og historie og klassisk filologi ved Københavns Universitet. Efter at have opnået sin ph.d.-grad i emnet mykenske tekstiler ved universitetet i Salzburg i 2000, vejledt af Sigrid Deger-Jalkotzy og Oswald Panagl, arbejdede hun for det østrigske videnskabsakademis mykene-kommission og som postdoc ved Københavns Universitet, finansieret af Carlsbergfondet. Hun blev forskningsprofessor i 2009 og efterfølgende ordinær professor i 2017 ved Saxo-Instituttet. 2005-2016 var hun direktør for Center for Tekstilforskning ved Københavns Universitet, et center under Danmarks Grundforskningsfond.

Forskning 

Noschs vigtigste ekspertiseområde er studiet af tekstilfremstilling i det mykenske Grækenland baseret på arkæologiske fund, tekstbeviser fra Linear B-tavlerne og eksperimentel arkæologi. Hun har beskæftiget sig meget med fortolkningen af Linear B-tavler med hensyn til tekstiler,  driften af tekstilerhvervet, den bredere mykenske økonomi og den mykenske religion. Nosch har også deltaget i og ledet tværfaglige forskningsprojekter om en lang række aspekter af tekstilproduktion i den klassiske græske og romerske verden, det gamle Mellemøsten, og det middelalderlige og det tidlige moderne Europa. Hun har redigeret adskillige bøger om det tværkulturelle studium af tekstiler samt beskæftiget sig med brugen af tekstiler som metaforer i litterære værker.

Priser og hverv 

Hun har modtaget adskillige prestigefulde priser, herunder EliteForsk-prisen (2009), Iris Foundation Award for Outstanding Mid-Career Scholars (2009), Alexander von Humboldt Fondens Anneliese Maier-pris (2013), Dronning Margrethe ll’s Videnskabspris (2019) Gad Rausing prisen (2022) for hendes innovative forskning i antik historie, og er medlem af Order des Palmes académiques.. Hun er også medlem af European Academy of Sciences and Arts, er den skandinaviske repræsentant i Comité International Permanent d'Études Mycéniennes, medlem af det østrigske videnskabsakademi og sidder i bestyrelsen for Velux Fonden.  I september 2020 blev hun valgt til præsident for Videnskabernes Selskab.

Kilder

Eksterne henvisninger 

 Marie-Louise Bech Noschs hjemmeside på Saxo-Instituttet
 Google Bøger
 Google Scholar
 Youtube-video af foredrag om 'Tekster og tekstiler'

Arkæologer fra Danmark
Alumni fra Københavns Universitet
Ansatte ved Københavns Universitet
Modtagere af EliteForsk-prisen
Historikere fra Danmark
Fanthyttan

Fanthyttan er en småort i Lindesbergs kommun i Örebro län i Sverige, cirka 10 kilometer nord for Lindesberg.

Gennem Fanthyttan går riksväg 50, som her møder länsvag T 769 mod Nora.

Historie 
Fanthyttan indgik for første gang i den årlige rente i 1538, da støberiet producerede 1100 osmundjern årligt.

Erhvervsliv 
Umiddelbart nordvest for byen ligger et større kalk- og dolomitdepot, som begyndte at anvendes i 1899 af Bofors og fortsat er i brug. Frem til 2001 brændte Larsbo Kalk AB råvarer i ovne på stedet. I dag sker bearbejdningen på anden vis.

Referencer 

Byer i Lindesbergs kommun
Storå (Sverige)

Storå er et byområde i den nordlige del af Lindesbergs kommun i Örebro län i Sverige, beliggende ved Råsvalens nordlige strand og omfattende Guldsmedshyttan, som længe var byens postadresse.

Gennem byen løber Storån, og länsväg 871 går gennem hele byen, endda op til Ramsberg hvor vejen deles.

Bebyggelsen 
I Storå findes butikker, ambulatorium med apotek, plejehjemmet Grönboda, bibliotek, børnehave samt en grundskole fra 4. til 9. år. For 7. til 9. skoleår er hele den nordlige kommunedel skolens optagelsesområde.

Der ligger også en jernbanestation på Bergslagsbanan, som i efteråret 2012 blev udbygget til et rejsecentrum.

Referencer 

Byer i Lindesbergs kommun
Det går jo godt

"Det går jo godt" er det 22. afsnit af den danske tv-serie Matador. Det blev skrevet af Lise Nørgaard og instrueret af Erik Balling. 

Afsnittet foregår i 1945-1946.

Handling 

Efter sit slagtilfælde udtræder Viggo Skjold Hansen af Korsbæk Banks bestyrelse. Jørgen Varnæs får herefter mulighed for at atter at blive bestyrelsesmedlem, men den nye formand, murermester Jessen, er dog imod, da Jørgen var med til handlen af Havgården, hvor Jessen har penge i klemme.

Frk. Jørgensen, der har boet hos Violet Vinter flytter ind hos Agnes Jensen efter de har haft uoverenstemmelser.

Ulrik Varnæs har gjort pigen Maja gravid. Han forsøger at få sin far til at betale en abort, men han nægter, og Ulrik bliver derfor tvunget til at gifte sig med hende.

Til sin fars store skuffelse dropper Daniel Skjern ud fra handelsskolen for i stedet at lære haute couture.

Referencer

Eksterne henvisninger 

 
Episode 22: Det går jo godt (1945-1946)  på Matadoronline.dk 
 

Episoder af Matador
Ternær computer

En Ternær computer er et alternativ til de almindelige binære computer, computere der beregner ved hjælp af det binære talsystem (2-talssystem, engelsk: "base 2"). Ternære computer udfører beregninger ved hjælp af et ternær talsystem (3-talssystem, engelsk: "base 3"). Der har været enkelte eksperimentelle forsøg med denne grundlæggende computer opsætning, primært i Sovjet Rusland i 70'erne, der konkluderede at der kunne opnås fordele ved at opbygge computere på en sådan måde, gennem et lavere strømforbrug og lavere produktionsomkostninger med datidens binære computere. Enkeltheden i designet af binære computer, den langt større eksisterende udbredelse af opsætningen samt adskillige årtiers forskning i binær computere siden Alan Turings kodebrydende turingsmaskine, gjorde at den binære computer fortsatte som standarden i vesten, og siden globalt.

Trit 
Ligesom et binært talsystem giver moderne computere dens grundlæggende ciffer i bit, har en ternær computer sine cifre i trit (trinary digit, engelsk for: trinært ciffer). Mens værdierne der kan definere en bit er så enkelt, som det overhoved er muligt, nemlig et ciffer X bestående af 0 eller 1, hvor det kan oversættets populært til "slukket" og "tændt", er der indtil videre to måder at opgøre en trit på: balanceret og ubalanceret, hvor cifret X opgøres forskelligt, som vist i tabellen nedenfor.

Fremtidig brug 
Den binære computer har været standarden siden computerens udbredelse, men det har længe været forudset at regnekræften ikke kan vokse uendeligt, da forbedringer af elektronikken primært sker ved at formindske det. Intet elektronik kan selvsagt gøres mindre en størrelsen på ét atom, og pr. december 2020 er 7 nanometer (7 atomer brede) computerchips udbredt i almindelige nye computere. Der er derfor sket en opblomstring i forskningen i ternære computere, som en mulig vej, til at fortsætte udviklingen af computerne, når de binære computere bliver svære at forbedre, og umulige at forbedre i samme hastighed som hidtil, når produktions størrelsen nærmer sig et enkelt atom.

Computere efter type
Skovbrynet Lyngby

Skovbrynet Lyngby (eller BaseCamp Lyngby) er et boligområde ved Sorgenfri i Lyngby-Taarbæk Kommune. Boligområdet har en markant arkitektonisk stil med en slangeformet boligblok og en rund fællesbygning.
Taget på den store slangeformede boligblok er beplantet og har gangsti. Fra toppen er der vid udsigt til blandt andet Lyngby Sø.

Skovbrynet Lyngby består hovedsagligt at studieboliger, men rummer også 48 seniorboliger, 69 gæsteboliger, 30 kommunale udlejningsboliger og et 1.300 kvadratmeter stort fælleshus.

Skovbrynet Lyngby har adresse på vejen Skovbrynet og ligger umiddelbart ved motorvejen Lyngby Omfartsvej mod vest og Sorgenfri Kirkegård mod øst.
Den ligger således tæt ved Sorgenfri Station og Sorgenfri Torv.

Ejer af bygningerne er den danske virksomhed ST Skovbrynet Student ApS som ejes af virksomheden ST Holdings S.à r.l. fra Luxembourg.
Jesper Dam er en af direktørerne i det danske firma.

Vurderinger og priser 
Skovbrynet Lyngby har modtaget flere arkitekturpriser.
Byggeriet blev vinder i kategorien Bolig for Årets Byggeri 2020. Her hed dommerbetænkningen:

Politiken kaldte byggeriet "spektakulært" og arkitekturanmelderen gav byggeriet 4 ud af 6 hjerter.

Eksterne link 
 Hjemmeside

Henvisninger 

Sorgenfri
Kvarterer i Danmark
ZLM Tour 2022

ZLM Tour 2022 var den 33. udgave af det hollandske etapeløb ZLM Tour. Cykelløbets fem etaper blev kørt fra 8. til 12. juni 2022. Løbet var en del af UCI ProSeries 2022. Løbet blev i 2021 aflyst pga. strenge restriktioner i forbindelse med coronaviruspandemien. Den oprindelige 33. udgave blev i 2020 også aflyst på grund af coronaviruspandemien.

Etaperne

1. etape

2. etape

3. etape

4. etape

5. etape

Trøjernes fordeling gennem løbet

Resultater

Samlede stilling

Pointkonkurrencen

Ungdomskonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Startliste

Referencer

Eksterne henvisninger 
 
 
 

2022
UCI ProSeries 2022
Karbenning

Karbenning eller Karbennings stationssamhälle er en småort i Norbergs kommun i Västmanlands län i Sverige.

Navnet 
Navnets efterled -benning er et typisk minedistriktsnavn, som kun forekommer 18 steder i det nordlige Västmanland og det sydlige Dalarna. Det stammer fra et tysk ord, böning, som blev brugt som navnet på det sted hvor jernmalmen blev lagret, inden den skulle smeltes i støberiet. Kar- stammer fra Katarina eller Karin (Karinaeböning, 1461) og navnet tolkes derfor omtrent som Karins hytta.

Historie 
Den første højovn i Europa blev bygget i 1100-tallet i Lapphyttan nord for bjergmandsbyen Olsbenning, nogle kilometer nord for Karbenning. Støberiet fandtes frem til slutningen af 1300-tallet, og bydelen har siden da været præget af jernhåndteringen med mange støberier og relationer til det nærliggende Högfors bruk.

Bebyggelsen voksede op omkring en station på hovedbanen Örebro–Krylbo, som stod klar i 1900. Efter en periode uden togforbindelser har togene siden 1994 standset ved stationen. Stationshuset fra 1900 er tegnet af Folke Zettervall.

Karbenning blev omtalt i 1987 på grund af protester mod Televerkets beslutning om at nedlægge byens eneste telefonkiosk.

Bebyggelsen 
Træfirmaet AB Karl Hedin har savværk og høvleri i Karbenning.

I byen ligger en jernbanestation og et bibliotek.

Billeder

Referencer

Litteratur

Eksterne henvisninger 

Byer i Norbergs kommun
Incidens

Incidens er et begreb indenfor epidemiologi som beskriver hvor udbredt en sygdom optræder hos en befolkningsgruppe i løbet af en given periode, og er dermed et mål for hvor stor en del af befolkningen der er smittet. Selvom incidens ofte bruges som et simpelt tal (hvor mange er smittet) bør det altid hænge sammen med en størrelse på befolkningsgruppen.

Definition 
Der er forskellige måder at beskrive udbredelsen af sygdom i en befolkningsgruppe:

Incidenstallet 
Incidenstallet som også er kaldet kumulativ incidens er antallet af nye tilfælde inden for en bestemt tidsperiode divideret med størrelsen på den befolkning, der oprindeligt var i fare. Tallet beskriver præcists sandsynligheden for få den givne sygdom i løbet af perioden under antagelse af at incidensraten er konstant (se nedenfor). For eksempel, hvis en befolkning oprindeligt indeholder 1.000 ikke-syge personer og 28 udvikler en tilstand over to års observation, er incidenstallet 28 tilfælde pr. 1.000 personer pr. to år, dvs. 2,8% pr. to år. Med andre ord vil sandsynligheden for at få sygdommen indenfor 2 år være 2.8%.

Incidenstallet (IT) er relaterer sig til incidensraten og varigheden af eksponering D ved følgende formel:

Incidensrate 
Incidensraten er frekvensen hvormed nye tilfælde sker indenfor en given tidsperiode. I eksemplet ovenfor vil incidensraten være 14 ud af 1.000, da man vil forvente 14 nye tilfælde ud af 1.000 hvert år. Brugen af incidensraten sker under antagelse at den er konstant for forskellige perioder (den ændrer sig ikke). Den reciprokke værdi af incidensraten kan tolkes som den gennemsnitlige ventetid på sygdom. En høj incidensrate medfører at befolkningen får sygdommen hurtigt.

Incidens under coronaepidemien i 2019-2022 
Under coronaepidemien i 2019-2022 har incidenstallet været hyppigt brugt til at vurdere smitterisiko for bestemte geografiske områder både nationalt og internationalt. Mange regeringer brugte incidenstallet til at føre og opdatere rejsevejledninger og indrejsekrav. I Danmark har hver kommune ført incidenstal givet ved antallet af nye sygdomstilfælde pr. 100.000 indbyggere i løbet af seneste uge.

Referencer 

Epidemiologi
Hygiejne
Mellem brødre (Matador)

"Mellem brødre" er det 23. afsnit af den danske tv-serie Matador. Det blev skrevet af Lise Nørgaard og instrueret af Erik Balling. 

Afsnittet foregår i 1946.

Handling 

Boldt har giftet sig med Ada, som er blevet ny værtinde på Jernbanerestauranten. Hun omdøber stedet til Rosenhaven.

Murermester Jessen accepterer ikke Jørgen Varnæs' forklaring om sagen med salget af Havgården, og Jessen lader ham derfor ikke genindtræde i bestyrelsen. Jørgen får et nervesammenbrud og bliver indlagt.

Ulrik Varnæs får sønnen Christian med Maja. De flytter ind i Elisabeth Friis' tidligere lejlighed i Korsbæk. Elisabeth og Kristen Skjern er nemlig blevet gift og er flyttet sammen i Kristens lejlighed. Senere flytter de til København, da Kristen stopper i Omegnsbanken, fordi han ikke længere ønsker at samarbejde med den kompromisløse og ubarmhjertelige Mads Skjern.

Referencer

Eksterne henvisninger 

 
Episode 23: Mellem brødre (1946) på Matadoronline.dk 
 

Episoder af Matador
New Look (Matador)

"New Look" er det 24. og sidste afsnit af den danske tv-serie Matador. Det blev skrevet af Lise Nørgaard og instrueret af Erik Balling. 

Afsnittet foregår i 1946-47.

Handling 

Mads Skjern vender hjem fra en forretningsrejse til Amerika med store ideer og planer. Han forsøger at inddrage sin søn, Daniel Skjern, men han vil hellere til Paris for at designe tøj, til Mads' store skuffelse. Han tilbyder i stedet Agnes Jensen stillingen, men hun indvilliger kun mod at få en andel af aktierne.

Da Daniel vender hjem fra Paris, har han taget sin "ven" Francois med. Da Mads ser dem kysse hinanden, og dermed finder ud af at hans søn er homoseksuel, slår han hånden af ham. Ingeborg bliver rasende og forlader Mads med børnene.

Lauritz Jensen stiller op til Folketinget, men bliver ikke valgt ind til hans store skuffelse. Han bliver dog reddet af, at hans kone, Agnes Jensen, tilbyder ham at overtage hendes maskinskrivningsbureau.

Ingeborg ender med at vende hjem til Mads, og de deltager begge ved Varnæs' sølvbryllup.

Referencer

Eksterne henvisninger 

 
Episode 24: New Look (1947) på Matadoronline.dk 
 

Episoder af Matador
Mellem brødre

Mellem brødre kan  hentyde til flere artikler:
Mellem brødre (kortfilm) - dansk kortfilm fra 1997.
Mellem brødre (Matador) - det 23. afsnit af den danske tv-serie Matador fra 1981
Belgien Rundt 2021

Belgien Rundt 2021 var den 90. udgave af det belgiske etapeløb Belgien Rundt. Cykelløbets fem etaper blev kørt fra 9. til 13. juni 2021. Løbet var en del af UCI ProSeries 2021. Den oprindelige 90. udgave blev i 2020 aflyst på grund af coronaviruspandemien.

Løbets vinder blev belgiske Remco Evenepoel fra  for anden gang i karrieren.

Etaperne

1. etape

2. etape

3. etape

4. etape

5. etape

Resultater

Samlede stilling

Pointkonkurrencen

Holdkonkurrencen

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI ProSeries 2021
Kvinden med den tunge kuffert

Marie Madeleine Steen (født Inger Marie Nerby, 27. oktober 1957 i Gjøvik, død 20. april 2022), bedre kendt som Kvinden med den tunge kuffert, efter en podcast af samme navn, var en norsk kvinde der bl.a. er dømt for 22 tilfælde af bedrageri begået i Danmark.

Third Ear lavede i 2016 en podcast i 7 episoder, som omhandlede Marie Steen og hendes svindelsag fra Danmark. Serien blev kaldt Kvinden med den tunge kuffert, efter hendes fremgangsmåde og den tunge kuffert hun transporterede med sig.

Referencer 

Bedrageridømte
Kriminelle fra Norge
Igor Dobrovolski

Igor Ivanovici Dobrovolskij ( ,  ,  ; født 27. august 1967) i er en tidligere sovjetisk, ukrainsk, russisk og moldoviansk fodboldspiller, der har fortsat karrieren som træner, herunder landsholdstræner for det moldovianske landshold. Nu er han træner i klubben FC Dinamo-Auto Tiraspol.

Kilder og henvisninger

Fodboldtrænere fra Ukraine
Fodboldspillere fra Rusland
Fodboldspillere fra Dynamo Moskva
Fodboldspillere fra Servette FC
Fodboldspillere fra Fortuna Düsseldorf
Fodboldspillere fra Genoa C.F.C.
Fodboldspillere fra Atlético Madrid
Fodboldspillere fra CD Castellón
Fodboldspillere fra Olympique Marseille
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Erik de Laval

Erik de Laval (født 28. april 1888 i Stockholm, død 9. november 1973 i Lidingö) var en svensk officer, moderne femkæmper og fægter, som deltog i to olympiske lege i begyndelsen af 1900-tallet. Han var lillebror til Georg de Laval og Patrik de Laval, der begge også var moderne femkæmpere.

Idrætskarriere 
Laval deltog var skadet, da den første svenske udtagelseskonkurrence til OL blev afholdt i november 1911, men han vandt den anden i april 1912 og blev nummer tre i den tredje i maj samme år.

Han blev derefter udtaget til OL 1912 i Stockholm, hvor han blev nummer 7 i skydning, nummer 13 i 300 m svømning, nummer 11 i fægtning, men han blev derefter diskvalificeret i ridekonkurrencen og var dermed ude af konkurrencen. Hans to ældre brødre deltog også i legene, hvor Georg de Laval vandt bronze, mens Patrik de Laval blev nummer 14.
 
Ved OL 1920 deltog Erik de Laval igen i moderne femkamp, hvor han med 23 point blev samlet nummer tre i en konkurrence, der var domineret af svenskere. Således vandt Lavals landsmænd, Gustaf Dyrssen og Gösta Runö, henholdsvis guld (18 point) og bronze (27 point). Laval vandt i skydekonkurrencen og ridekonkurrencen, blev nummer 13 i 300 m svømning, nummer tre i 3000 m løb og nummer fem i fægtning.

Ud over sine OL-deltagelser vandt Laval den nationale femkampskonkurrence (forløberen for svenske mesterskaber) i 1912, 1913 og 1920.

Militærkarriere 
Erik de Laval gjorde tjeneste ved Svea artilleriregiment, blev i 1923 kaptajn, senere major ved generalstaben, militærattaché ved den svenske ambassade i Warszawa fra 1933, hvor han blandt andet besøgte nogle af de koncentrationslejre, tyskerne oprettede i landet, inden han blev en del af den svenske legation i Washington DC i 1942. I den forbindelse besøgte han blandt andet amerikanske interneringslejre for japanske krigsfanger på Hawai'i. Efter krigen var en periode udstationeret i Damaskus som del af FN's mission under den arabisk-israelske krig.

Han skrev nogle bøger baseret på sine erfaringer, heriblandt en biografi om den polske statsmand, Józef Piłsudski.

Referencer

Eksterne henvisninger 
 

Officerer fra Sverige
Moderne femkæmpere fra Sverige
Personer fra Stockholm
Deltagere for Sverige ved sommer-OL 1912
Deltagere for Sverige ved sommer-OL 1920
Olympiske sølvmedaljevindere fra Sverige
Medaljevindere ved sommer-OL 1920
It Must Have Been Love

"It Must Have Been Love" er en sang skrevet af Per Gessle og udført af den svenske popduo Roxette. Nummeret blev duoens tredje hit i USA og er en af deres bedst sælgende udgivelser, der har fået tildelt guld eller platin i en række lande.

En række forskellige versioner af sangen er officielt udgivet. Den oprindelige sang blev udgivet i 1987, efterfulgt af den mest succesrige udgave, nemlig en let redigeret version, der udelukkede julehenvisningerne, der blev skabt til lydsporet til 1990-filmen Pretty Woman. Under "Join the Joyride!" World Tour" i 1991 indspillede bandet en countrymusikversion i Los Angeles, der var med på deres 1992-album Tourism. En spansksproget version af Pretty Woman-optagelsen blev i 1996 frigivet på deres samling Baladas en Español. Endelig blev en liveoptræden fra bandets koncert i 2009 på Night of the Proms medtaget på deres studioalbum Travelling (2012).

Oprindelig udgivelse (1987) 

Sangen blev først udgivet som "It Must Have Been Love (Christmas for the Broken Hearted)" i december 1987. Den blev komponeret efter, at EMI Tyskland bad duoen om at "komme med en intelligent julesingle". Sangen blev et top fem-hit i Sverige,  men blev ikke frigivet internationalt. Denne version af sangen blev ikke inkluderet på noget Roxette-studiealbum indtil 1997-genudgivelsen af deres debut Pearls of Passion fra 1986.

Musikvideo 

En forestilling fra et svensk tv-show i 1987 fungerede som sangens første musikvideo. Den indeholder Fredriksson og Gessle, der sidder på en sofa på en scene og læbesynkroniserer til sangen.

Genudgivelse (1990) 

Efter en række succesrige singler fra duoens album Look Sharp! fra 1988 bad Touchstone Pictures Roxette om at bidrage med en sang til soundtracket til den kommende romantiske komedieudgivelse Pretty Woman med Richard Gere og den Oscar- nominerede Julia Roberts. Filmen blev udgivet i marts 1990 og indtjente mere end 460 millioner dollars verden over.  Det tilsvarende soundtrackalbum var også en kommerciel succes, der fik tildelt tredobbelt platin i USA. Soundtracket solgte mere end ni millioner eksemplarer på verdensplan.

Kilder

Eksterne henvisninger 
 , EMIMUSIC
 

Sange fra 1987
Nummer-et hits i Norge
Singler fra 2006
Singler fra 1993
Singler fra 1990
Singler fra 1987
Georg de Laval

Patrik Georg Fabian de Laval (født 16. april 1883 i Stockholm, død 10. marts 1970 smst.) var en svensk officer, moderne femkæmper og skytte, som deltog i OL 1912. Han var storebror til Patrik de Laval og Erik de Laval, der begge ligeledes var moderne femkæmpere.

Idrætskarriere 
Laval vandt verdens første konkurrence i moderne femkamp i 1911, hvilket sikrede ham kvalifikation til OL det følgende år.

Ved OL stillede han op i både moderne femkamp og flere skydekonkurrencer. I moderne femkamp var han regnet som en af de store favoritter, og han vandt også bronze i den stærkt svensk dominerede disciplin. Han blev nummer to i skydning,  nummer tre i 300 m svømning, nummer ti i fægtning, nummer tre i ridekonkurrencen og nummer tolv i 3000 m løb. Dette gav ham samlet 30 point, mens Gösta Lilliehöök vandt guld med 27 og Gösta Åsbrink vandt sølv med 28 point. Hans to yngre brødre deltog også i legene, hvor Patrik de Laval blev nummer 14, mens Erik de Laval udgik.
 
Han deltog desuden i tre skydediscipliner. I hurtigskydning med pistol på 30 meter opnåede han 277 point og blev nummer syv. I fri pistol på 50 meter opnåede han 470 point, tredjebedst sammen med britiske Charles Stewart, der dog fik bronzemedaljen, fordi han havde flest pletskud. I holdkonkurrencen i samme disciplin skød Laval 475 point, hvilket var næstbedst af alle (dog 34 point efter amerikaneren Al Lane), og sammen med holdkammeraterne Erik Carlberg, Vilhelm Carlberg og Erik Boström vandt han sølv efter det amerikanske hold.

Militær- og civilkarriere 
Georg de Laval fik en karriere i hæren og nåede en rang som oberstløjtnant i 1937. Under anden verdenskrig gjorde han tjeneste som camouflageekspert.

En af hans store interesser var historie, og han byggede blandt andet modeller af historiske svenske slag. Derudover var han ivrig møntsamler, og fra 1953 til sin død var han formand for Kungliga Vitterhets Historie och Antikvitets Akademien.

Referencer

Eksterne henvisninger 

Skytter fra Sverige
Moderne femkæmpere fra Sverige
Personer fra Stockholm
Deltagere for Sverige ved sommer-OL 1912
Olympiske sølvmedaljevindere fra Sverige
Olympiske bronzemedaljevindere fra Sverige
Medaljevindere ved sommer-OL 1912